Hindi News

Local

Mp

Bhopal

Jain Sadhvi Was Burnt 90%, Yet Kept Meditating, Took Samadhi

आग लगने से जैन साध्वी 90% जलीं, फिर भी ध्यान में लगी रहीं; इलाज की बजाय समाधि ले ली

9 महीने पहले



कॉपी लिंक

नैनागिर तीर्थ में जैन साध्वी आग से बुरी तरह झुलस गई थीं।

छतरपुर जिले के तीर्थक्षेत्र नैनागिर का मामला

साधना कक्ष के बाहर जल रही सिगड़ी से भड़की थी आग

सागर. रविवार काे छतरपुर जिले के नैनागिर तीर्थ में जैन साध्वी की धर्म के प्रति अटूट निष्ठा और समर्पण का अनूठा मामला सामने आया, जिसमें उनका समाधि मरण हाे गया। शुक्रवार रात आर्यिका सुनयमति माताजी सामायिक (साधना) कर रही थीं। इसी दाैरान सिगड़ी की आग उनके वस्त्रों तक पहुंच गई। इससे वे करीब 90 प्रतिशत जल गईं। उन्हें शहर के भाग्योदय अस्पताल लाया गया। उन्होंने समाधि लेने की इच्छा जताई और रविवार सुबह 5:30 बजे उनका समाधि मरण हाे गया।





तय नियम के तहत साध्वी शुक्रवार शाम साधना के लिए अपने कक्ष में चटाई लपेट कर बैठ गईं। वे 45 से 50 मिनट की साधना कर चुकी थीं, तभी एक श्राविका ने सिगड़ी में कुछ अंगारे कमरे के बाहर रख दिए ताकि साधना के बाद माताजी की सेवा कर सकें। इसी दौरान किसी जरूरी काम से वह सिगड़ी छोड़ कर चली गई।





पहले पर्दे ने आग पकड़ी, फिर चटाई और साध्वी जलीं

तेज हवा से पर्दे ने आग पकड़ ली और साध्वी की चटाई भी जलने लगी। चूंकि उनकी साधना की अवधि बची हुई थी इसलिए वे वहां से नहीं हटीं। कुछ ही देर में आग उनके कपड़ाें से गले तक पहुंच गई। चंद मिनटों बाद जैसे ही उनकी साधना की अवधि पूरी हुई, उन्होंने चटाई को शरीर से अलग करने का प्रयास किया। इस दौरान उनकी खाल भी शरीर से अलग हो गई। तब तक वहां पहुंचे श्रावकों ने उन्हें संभाला और अस्पताल ले आए।





अस्पताल में समाधि की इच्छा जताई

साध्वी ने अस्पताल में समाधि की इच्छा जताई और करीब 30 घंटे बाद समाधि ली। उनका डाेला रविवार सुबह भाग्योदय के सामने की जमीन पर ले जाया गया। यहां मुक्तिधाम में विनयांजलि सभा में लाेगाें ने आर्यिका सुनयमति माताजी के जीवन पर आधारित कई दृष्टांत सुनाए।

39 साल पहले आचार्यश्री विद्यासागर महाराज से लिया था ब्रह्मचर्य व्रत

मुनिसेवा समिति के सदस्य मुकेश जैन ढाना ने बताया कि आर्यिका सुनयमति माताजी ने 16 अगस्त 1980 को आचार्यश्री विद्यासागर महाराज से मुक्तागिरी में ब्रह्मचर्य व्रत लिया था। 6 जून 1997 को उन्हें आर्यिका दीक्षा रेवा तट नेमावर में आचार्यश्री विद्यासागर महाराज ने दी थी।। शुरुआत में वे आर्यिका आलोकमति माताजी का संघ में थीं। बाद में स्वास्थ्य अनुकूल नहीं होने से वे व्हील चेयर पर चलने लगी थीं।